Winkeleienaar skiet rower doodŉ Man is Dinsdag doodgeskiet en ŉ ander gewond tydens ŉ mislukte besigheidsroof in Gauteng. Lt.kol. Katlego Mogale, ŉ polisiewoordvoerder, sê die twee gewapende mans het glo probeer om ŉ winkel in Moroka in Soweto te beroof. “Die mans het geld van die man agter die toonbank geëis en hom in die been geskiet,” het Mogale gesê. Die winkel se eienaar, wat tydens die voorval in die stoorkamer was, het die skoot gehoor en gaan ondersoek instel. “Hy het skote na die verdagtes gevuur en een noodlottig gewond. Die ander man is in die nek getref.” Die polisie ondersoek die voorval. Niemand is nog in verband met die voorval in hegtenis geneem nie.